google/wiki40b huggingface dataset:
Daniela Švecová

Sudkyňa Najvyššieho súdu SR

Za sudkyňu Najvyššieho súdu Slovenskej republiky bola zvolená Slovenskou národnou radou 27. novembra 1990 bez časového obmedzenia. Ako sudkyňa sa špecializuje na občianske právo a pôsobí v Občianskoprávnom kolégiu Najvyššieho súdu Slovenskej republiky.

Podpredsedníčka Najvyššieho súdu SR

30. mája 2005 ju prezident Slovenskej republiky Ivan Gašparovič na návrh Súdnej rady Slovenskej republiky vymenoval za podpredsedníčku Najvyššieho súdu Slovenskej republiky na päťročné funkčné obdobie. Funkčné obdobie jej skončilo 30. mája 2010. Bola historicky prvou ženou v tejto funkcii.

Predsedníčka Najvyššieho súdu SR ad interim

V období medzi zánikom funkcie dovtedajšieho predsedu Najvyššieho súdu Slovenskej republiky Milana Karabína (7. október 2008) a vymenovaním nového predsedu Najvyššieho súdu Slovenskej republiky Štefana Harabina (23. jún 2009) dočasne viedla Najvyšší súd Slovenskej republiky.

Predsedníčka Najvyššieho súdu SR

Za predsedníčku Najvyššieho súdu Slovenskej republiky bola na návrh Súdnej rady Slovenskej republiky vymenovaná prezidentom Slovenskej republiky Andrejom Kiskom 2. októbra 2014 na päťročné funkčné obdobie.
Rudolf Steiner

Život

Narodil sa v obci Donji Kraljevec vo vtedajšom Rakúskom cisárstve ako prvý syn manželov Francisky a Johanna Steinerových. Na základe povolania otca (najskôr telegrafista, neskôr prednosta stanice rakúskych železníc) sa rodina sťahovala v roku 1862 do Mödlingu, 1863 do Pottschachu a v roku 1869 do Neudörflu. V roku 1864 sa narodila sestra Leopodine, v roku 1866 brat Gustav.
V rokoch 1872-1879 navštevuje reálnu školu vo Viedenskom Novom Meste. Štúdium končí maturitou s vyznamenaním.
V rokoch 1879-1883 študuje na Vysokej škole technickej (matematické a prírodné vedy) so zameraním na učiteľstvo. V 90. rokoch 19. storočia pôsobil ako vydavateľ Goetheho vedeckých diel vo Weimare.
Po prelome storočia sa obrátil k teozofii Heleny Blavatskej a od roku 1902 bol generálnym tajomníkom nemeckej sekcie Teozofickej spoločnosti.
V rokoch 1912-13 sa oddeľuje od Teozofickej spoločnosti, pretože táto sa silno prikláňa k hinduzimu (uctievanie Krišnamurtiho), jeho presvedčenie je rýdzo kresťanské a zakladá Antropozofickú spoločnosť.
V roku 1919 zakladá prvú waldorfskú školu v Stuttgarte a Hnutie za sociálnu trojčlenennosť.
V roku 1920 zakladá Slobodnú školu pre duchovné vedy (Goetheanum) v Dornachu (Švajčiarsko), školu spirituálnej vedy.
Hamilton (Ontário)

Hamilton je veľké kanadské mesto, asi 80 km juhozápadne od Toronta a 100 km západne od Niagarských vodopádov, v provincii Ontário. 
V roku 2011 tu žilo 519 949 obyvateľov.
Landerneau (obec)

Poloha

Obec má rozlohu 13,19 km². Najvyšší bod je položený 175 m n. m. a najnižší bod 1 m n. m.

Obyvateľstvo

Počet obyvateľov obce je 15 148 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rozhodovanie

Rozhodovanie je súbor psychických procesov, ktorých zmyslom je vyhľadať optimálny cieľ a vhodný spôsob konania v určitej situácii ; druhá fáza vôľového konania, spočívajúca v riešení konfliktnej situácie; sekvencia krokov vedúca k vybratiu jedného variantu z možných riešení daného problému. Rozhodovanie môže vyústiť do rozhodnutia.
K cieľovým objektom sa viažu rôzne city subjektu. Rozhodovanie sa preto prežíva ako nepríjemný citový stav napätia. Citové prežívanie konfliktu sa jedinec snaží verbalizovať, slovne vyjadruje a spredmetňuje svoje city, či už v 'tichej' reči pre seba, alebo nahlas v slovných prejavoch k druhým ľuďom.
Prix-lès-Mézières

Poloha

Obec má rozlohu 5,08 km². Najvyšší bod je položený 227 m n. m. a najnižší bod 141 m n. m.

Obyvateľstvo

Počet obyvateľov obce je 1348 obyvateľov (2009).
Graf vývoja obyvateľstva:
Zdroje: INSEE
Lemkovia

Lemkovia (Лемки) sú východoslovanské etnikum, žijúci na západnej Ukrajine (Ľvovská a Zakarpatská oblasť), v juhovýchodnom Poľsku a v Prešovskom kraji na Slovensku (väčšina). Slovo „Lemkovia“ vzniklo v 19. storočí („lem“ v miestnom dialekte znamená „len“, „ale“), ale samotní Lemkovia označovali sami seba za „ruský národ“, Rusínov, „Rusnákov“. V roku 1947 bola väčšina poľských Lemkov vysídlená do západného Poľska v rámci operácie Visla, návrat v rokoch 1957 - 1958 bol povolený len nepatrnej časti. Časť Lemkov sa hlási k ukrajinskej národnosti, časť k rusínskej. Na základe lemkovských dialektov poľských Beskýd bol kodifikovaný poľský variant rusínčiny a na základe lemkovských dialektov na Slovensku bol v roku 1995 kodifikovaný slovenský variant rusínčiny.
Ivankovská Strana (Dražkovce)

História

Z prameňov je doložená ako: 1351 Jordanfelde (maď. Ivánkoföld), čo je zároveň aj prvá písomná zmienka o obci. Vznikla na časti „zeme Jordán“, ktorú v roku 1262 dostal Ivanka Lysý. Patrila zemianskym rodinám, neskôr Nyáryovcom. V roku 1913 bola pripojená k Dražkovciam.
Mauregard

Poloha

Obec má rozlohu 8,67 km². Najvyšší bod je položený 126 m n. m. a najnižší bod 98 m n. m.

Obyvateľstvo

Počet obyvateľov obce je 292 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Železničná trať Brezno – Jesenské

Dejiny

Rozvoj tratí v 80. rokoch 19. storočia sa podpísal i na napojení juhu stredného Slovenska na uhorskú sieť železníc. Už 5. septembra 1874 bola sprevádzkovaná železničná trať údolím Rimavy z Jesenského do Tisovca. Úsek bol časťou plánovanej trate, ktorá mala spojiť horehronské železiarne s Gemerom a zjednodušiť a zlacnieť dopravu materiálu. 
V údolí Hrona sa trať napájala na trať Banská Bystrica – Červená Skala, ktorá končila v Podbrezovej a prvý úsek končil v Pohronskej Polhore. Sprevádzkovaný bol 15. decembra 1895 a na už existujúcu trať z Banskej Bystrice bolo napojené i mesto Brezno, ktorým nová trať prechádzala.
Náročný úsek Pohronská Polhora – Tisovec, prekonávajúci Veporské vrchy sedlom Zbojská (725 m n. m.) mal miestami stúpanie až 50 ‰, ktoré bolo možné prekonať len ozubnicou. Na úseku dlhom 15,777 km bol použitý Abtov ozubnicový systém v dĺžke 5,836 km. V úzkom údolí bolo nutné vykonať množstvo zemných prác, násypov, zárezov a viadukty v Čertovej doline a Pod Dielom. Práce rýchlo napredovali a trať bola skompletizovaná a uvedená do prevádzky 3. novembra 1896 po 3. rokoch výstavby.

Súčasná prevádzka

Trať z Tisovca do Hronskej Polhory je od roku 2008 národnou kultúrnou pamiatkou. Na trati boli od roku 2005 prevádzkované občasné jazdy motorovým vozňom. Od mája 2015 budú na nej 14-krát za sezónu premávať vlaky s parným rušňom pôvodne z Rumunska. Parná premávka po ozubnicovej trati normálneho rozchodu má byť európskym unikátom. Od 30. mája bude Čiernohronskou železnicou zabezpečený prípoj do Podbrezovej využívajúci historický motorový vozeň M262.004.
Sailly-lez-Lannoy

Poloha

Obec má rozlohu 4,43 km². Najvyšší bod je položený 48 m n. m. a najnižší bod 22 m n. m.

Obyvateľstvo

Počet obyvateľov obce je 1 752 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vellerot-lès-Vercel

Poloha

Obec má rozlohu 4,57 km². Najvyšší bod je položený 703 m n. m. a najnižší bod 559 m n. m.

Obyvateľstvo

Počet obyvateľov obce je 46 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bailleul-la-Vallée

Poloha

Obec má rozlohu 4,67 km². Najvyšší bod je položený 162 m n. m. a najnižší bod 92 m n. m.

Obyvateľstvo

Počet obyvateľov obce je 120 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montreuillon

Poloha

Obec má rozlohu 35,55 km². Najvyšší bod je položený 426 m n. m. a najnižší bod 229 m n. m.

Obyvateľstvo

Počet obyvateľov obce je 301 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Daichi

Priebeh letu

Družica bola vypustená na geostacionárnu obežnú dráhu z kozmodrómu Tanegašima 24. januára 2006 nosnou raketou H-2A.
Sekt

História

Bratislava bola, po francúzskej Champagni, prvým miestom v Európe kde sa začala produkcia šumivého vína metódou champenoise, tzn. metódou kvasenia vo fľašiach. Na počiatku XIX. storočia, sa ranený napoleónsky vojak J. E. Hubert, vracajúci sa z ruskej vojny, zamiloval v Prešporku do zdravotnej sestry. Láska k tej žene a malokarpatskému vínu zadržali Huberta v Bratislave do konca života. Založil (vďaka podpore vtedajšej šlachty) prvý závod produkujúci šumivé víno francúzskou technológiou mimo územie Francúzska. Výroba sa rozrastala aj po jeho smrti pod vedením jeho syna Heinricha. Odvtedy až do 50tych rokov XX. storočia existovalo najmenej 15 rôznych firiem produkujúcich šumivé vína. Ich kvalita bola kontrolovaná na rôznych medzinárodných súťažiach napr. v Budapešti v roku 1842 alebo 1896 vo francúzskom Bordeaux. Najznámejšie boli vína Palugyay a Lenart a Laban.
Villers-sous-Foucarmont

Poloha

Obec má rozlohu 7,01 km². Najvyšší bod je položený 223 m n. m. a najnižší bod 112 m n. m.

Obyvateľstvo

Počet obyvateľov obce je 196 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Akustický maják

Akustický maják patrí medzi akustické stavebné úpravy, ktoré sú určené na zlepšenie orientácie pre nevidiacich a ťažko zrakovo postihnutých. Používajú sa na označenie vchodov do verejných priestorov budov, do podchodov, na nástupištia a podobne. V praxi si ich nezainteresované osoby mýlia s reproduktormi. Ich inštalácia zaisťuje sebestačnosť a predovšetkým bezpečnosť pri pohybe takto postihnutých.

Akustické prvky majú okrem orientačnej funkcie taktiež funkciu informačnú.
Ide o zariadenia, ktoré si nevidiaci sami aktivujú pomocou vysielača, ktorý majú pri sebe. Na diaľkovú aktiváciu sa používajú dva typy vysielačov. Prvý model je v prevedení malej krabičky so šiestimi tlačidlami. Druhý je zabudovaný do rukoväte slepeckej palice. Tento druh disponuje iba troma tlačidlami, ktoré majú zdvojené funkcie. Dosah vysielačov je minimálne 40 metrov, pri ideálnych podmienkach však dokážu fungovať až na vzdialenosť 150 metrov.
Vladimir Jakovlevič Propp

Vladimir Jakovlevič Propp (rus. Владимир Яковлевич Пропп; * 29. apríl 1895, Petrohrad – † 22. august 1970, Leningrad, Rusko) bol ruský folklorista a filológ. Zaoberal sa porovnávaním, štruktúrou a pôvodom rozprávkových motívov, ale aj obradným folklórom a inými. Vypracoval typologickú metódu výskumu čarovej rozprávky, ktorá podnietila okrem iného pokusy o formuláciu sujetovej (naratívnej) výstavby umeleckého diela v literárnej vede.
Spotrebná daň z minerálneho oleja

Spotrebná daň z minerálneho oleja je druh spotrebnej dane na Slovensku. Je upravená v Zákone č. 98/2004 o spotrebnej dani z minerálneho oleja.

Predmet dane

Predmetom dane sú minerálne oleje vyrobené na území Slovenska, dodané na územie Slovenska z iného členského štátu alebo dovezené na územie Slovenska z územia tretieho štátu.

Správa dane

Správu dane vykonáva colný úrad, pričom jeho miestna príslušnosť sa riadi, ak ide o právnickú osobu, jej sídlom a ak ide o fyzickú osobu, jej trvalým pobytom.
Groupie

Groupie (mn. č. groupies) sú fanúšičky, ktoré sa snažia o nadviazanie blízkeho vzťahu s hudobníkmi a inými celebritami. Označenie „groupie“ je odvodené od anglického názvu pre hudobnú skupinu „musical group“.
Ženy, všeobecne známe ako groupies, bývajú k dispozícii pre celebrity, popové a rockové hviezdy a ďalšie osobnosti verejného života. Medzi tými, ktorý je citovaný na túto tému patrí napríklad Robert Plant. Tento spevák skupiny Led Zeppelin rozdeľoval groupies na tie, ktoré mali záujem o krátke sexuálne dobrodružstvá, ale medzi týmito ženami boli podľa neho aj fanúšičky, ktoré mali s členmi skupiny dlhodobejšie vzťahy. Nahrádzali im na dlhých koncertných turné priateľky, či dokonca manželky. Často sa im starali o ich cennosti, lieky, o šatník, alebo ich sprevádzali na spoločenských podujatiach. V knihe Kladivo bohů: Sága Led Zeppelin, sú popisované napríklad vzťahy, ktoré mal Jimmy Page s niekoľkými známymi groupies 70. rokov. Patrili k nim Pamela Des Barresová, Bebe Buellová a Lori Maddoxová (s Lori si začal, keď mala 14 rokov).
Pamela Des Barresová sa neskôr stala členkou zoskupenia The GTOs („Girls Together Outrageously“), s ktorým spolupracoval aj Frank Zappa, či Jeff Beck. Neskôr hrala v niekoľkých filmoch. V súčasnosti prednáša na škole, je spisovateľka a novinárka. Bebe Buellová je bývalá modelka, speváčka. V novembri roku 1974 bola Playmate. Je matkou herečky Liv Tyler. K ďalším legendárnym groupies patrila Nancy Spungenová, ktorá ako groupie sprevádzala Sida Viciousa z kapely The Sex Pistols.
Pamela Des Barresová svoje zážitky z čias, keď bola groupie detailne opísala v dvoch knihách: I'm With The Band (1987) a Take Another Little Piece of My Heart: A Groupie Grows Up (1993) – ako aj v populárno náučno ladenej knihe Rock Bottom: Dark Moments in Music Babylon. Barresová prirovnáva postavenie groupies pre hudobné skupiny ku vzťahu Ježiša a Márie Magdalény. Jej najnovšia kniha Let's Spend the Night Together (2007), je súborom rozhovorov s legendárnymi groupies Catherine James, Connie Hamzy (Connie mala aféru aj s vtedy guvernérom Billom Clintonom), Cherry Vanilla, Dee Dee Keel, Margaret Moser a Patti Johnsen, ako aj so súčasnými groupies: Mandy Murdersovou, Lexou Vonn a Plastics. Podľa vyjadrenia Des Barresovej je oficiálne známy iba jeden groupie mužského pohlavia. Je ním Pleather, ktorý sprevádzal napríklad Courtney Love a členky skupiny The Bangles.
Pieseň „Apple Scruffs“ z albumu All Things Must Pass, ktorý v roku 1970 vydal George Harrison je odkazom na skupinu tínedžeriek Apple scruffs, ktoré za každého počasia striehli na kancelárie Apple Corps skupiny The Beatles, pri štúdiách na Abbey Road, či pri byte Paula McCartneya. Pieseň „She Came in Through the Bathroom Window“ od kapely The Beatles rozpráva o niekoľkých Scruffs, ktoré vliezli do McCartneyovho bytu cez kúpeľňové okno na poschodí a zo šatníka mu zobrali nohavice, ktoré si navzájom obliekali. Zobrali aj zarámovanú fotografiu, ktorú Paulovi neskôr na jeho žiadosť vrátili.
O groupie je aj hit „Dirty Diana“ od Michaela Jacksona.
Drienica

Poloha a prírodné pomery

Obec Drienica sa nachádza na východnom Slovensku, administratívne je začlenená do Prešovského kraja, do okresu Sabinov. Historicky vždy patrila do Šarišskej, v novoveku do Šarišsko-Zemplínskej župy. Nachádza sa na 49° 08´ severnej zemepisnej šírky a 21° 07´ východnej zemepisnej dĺžky. Po roku 2004 patrí obec Drienica do Šarišského regiónu cestovného ruchu a je sídlom Občianskeho združenia Mikroregión Čergov s cieľom zvýšiť atraktivitu rekreačnej oblasti. Vzdialenosť obce od mesta Prešov je 25 km, od okresného mesta Sabinov 4 km.
Chotár obce patrí svojou rozlohou medzi stredne veľké chotáre. Má celkovú výmeru 1 021 ha, z toho pripadá 638 ha na lesy (61%), 167 ha na ornú pôdu (17%), 114 ha na horské lúky a pasienky (12%), 83 ha na intravilán obce (8%), 15 ha na záhrady a ovocné sady (2%) a 4 ha na vodné plochy (0%).  Drienica susedí s chotármi Sabinova, Červenej Vody, Olejníkova, Šarišských Sokoloviec a Jakubovian. Vyšný koniec obce plynulo prechádza do rekreačno-športového strediska Drienica – Lysá.

Turistika

V severnej časti obce Drienica sa nachádza rekreačná oblasť s rekreačnými a športovými zariadeniami. Najvýznamnejšími a turisticky najnavštevovanejšie z nich sú lyžiarske svahy s vlekmi. Nachádzajú na hornom (severovýchodnom) konci obce a na svahoch Lysej. Jednotlivé svahy sú prepojené vlekmi.
Ďalším významným prvkom, ktorý celoročne priťahuje turistov je krytý bazén. Nachádza sa asi 100 m od lyžiarskeho svahu. Toto zariadenie je vybavené aj soľnou jaskyňou, saunou, masážami a výrivkou. V jeho blízkosti sa nachádzajú aj tenisové kurty. Celoročne, ale hlavne v lete, je možné spoznávať tunajšiu prírodu, keďže sa v okolí obce nachádza množstvo turistických chodníkov. 
V blízkej obci Jakubovany (asi 1,5 km pešo, 6 km autom – po ceste) je aj umelá vodná nádrž, ktorá poskytuje priestor na rybárčenie. V rekreačnej oblasti sa nachádzajú aj reštauračné zariadenia poskytujúce bohaté stravovanie, zábavu a nočný život. Priamo v obci sa nachádza obchod - samoobsluha. 
V obci sa nachádza materská škola a základná škola pre 1. – 4. ročník.
Mickey Mouse

Mickey Mouse (iné názvy: Myšiak Mickey, Miki Maus, hovorovo mikimaus) je legendárna kreslená postavička z dielne The Walt Disney Company. Vytvorený bol 15. marca 1928 spoluprácou Walta Disneyho a Uba Iwerksa. Prvýkrát sa objavil v nemom krátkometrážnom filme Plane Crazy z roku 1928 aj so svojou kolegyňou Minnie.
18. decembra 1978, pri príležitosti Mickeyho 50. výročia vzniku získal vôbec ako prvá kreslená postavička v histórii svoju hviezdu na Hollywoodskom chodníku slávy.
Karadžičova ulica

Významné objekty

Na ulici sa nachádza centrála VÚB banky, kancelárske budovy City Business Center (CBC). S ulicou susedí aj historický Ondrejský cintorín (vchod z Ulice 29. augusta). Na mieste administratívnych budov sa nachádzala železničná stanica Bratislava-Nivy, ktorá zanikla v 80. rokoch 20. storočia. V súčasnosti existuje projekt na jej obnovu ako podzemnej stanice.
Braives

Obyvateľstvo

Braives má približne 5 766 obyvateľov (2010).
Les Bordes-sur-Arize

Poloha

Obec má rozlohu 12,68 km². Najvyšší bod je položený 508 m n. m. a najnižší bod 256 m n. m.

Obyvateľstvo

Počet obyvateľov obce je 522 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Geel

Obyvateľstvo

Mesto má približne 36 990 obyvateľov (2010).
Larceveau-Arros-Cibits

Poloha

Obec má rozlohu 18,08 km². Najvyšší bod je položený 642 m n. m. a najnižší bod 113 m n. m.

Obyvateľstvo

Počet obyvateľov obce je 403 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Guichainville

Poloha

Obec má rozlohu 15,32 km². Najvyšší bod je položený 149 m n. m. a najnižší bod 127 m n. m.

Obyvateľstvo

Počet obyvateľov obce je 2 473 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Herqueville (Manche)

Poloha

Obec má rozlohu 2,91 km². Najvyšší bod je položený 178 m n. m. a najnižší bod 0 m n. m.

Obyvateľstvo

Počet obyvateľov obce je 157 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Boiry-Becquerelle

Poloha

Obec má rozlohu 4,54 km². Najvyšší bod je položený 98 m n. m. a najnižší bod 66 m n. m.

Obyvateľstvo

Počet obyvateľov obce je 406 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dessia

Poloha

Obec má rozlohu 4,64 km². Najvyšší bod je položený 671 m n. m. a najnižší bod 510 m n. m.

Obyvateľstvo

Počet obyvateľov obce je 81 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villers-la-Ville

Obyvateľstvo

Villers-la-Ville má približne 10 068 obyvateľov (2010).
Junácká louka

Ochrana

Predmetom ochrany je bohatá kvetena a najmä častý výskyt horca krížatého, ktorý je v Česku veľmi ohrozeným druhom.

Geológia

Podložie Junáckej lúky je tvorené horninami brnianskeho masívu, a to biotitickými až amfibol-biotitickými granodioritmi typu Veverská Bítýška, miestami prekrytými svahovými hlinami, prípadne sprašovými hlinami.

Flóra

Horec krížatý sa vyskytuje pri južnom okraji prírodnej pamiatky. Ďalej možno nájsť leopoldiu chochlatú, divozel rakúsky, kostravu valeskú, dušovku roľnú, piesočnicu dúškolistú, ometlinu štíhlu, rožec nízky, z kríkov drieň obyčajný, hloh krivokališný, hloh velkoplodý, vtáčí zob, stromové poschodie zastupuje dub zimný, slivka trnková, slivka domáca alebo hruška obyčajná. Južná časť rezervácie bola pravdepodobne ovocným sadom.

Fauna

V drevinách hniezdia strakoš obyčajný, zriedkavo krutohlav hnedý, vyskytuje sa tiež jašterica krátkohlavá.
Aunay-sur-Odon (obec)

Poloha

Obec má rozlohu 12,74 km². Najvyšší bod je položený 307 m n. m. a najnižší bod 98 m n. m.

Obyvateľstvo

Počet obyvateľov obce je 3076 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maureville

Poloha

Obec má rozlohu 9,9 km². Najvyšší bod je položený 276 m n. m. a najnižší bod 175 m n. m.

Obyvateľstvo

Počet obyvateľov obce je 298 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hamoir

Obyvateľstvo

Hamoir má približne 3 702 obyvateľov (2010).
Sto rokov samoty

Obsah

Sto rokov samoty sprevádza sedem generácií rodiny Buendíovcov a sto rokov naozajstného života vo fiktívnom svete Maconda. Na prvý pohľad príbeh nemá chronologický dej. Literárna vedkyňa Mechthild Strausfeldová sa domnieva, že dejiny Maconda a tým aj dej románu možno zhruba rozdeliť do štyroch periód:

Vysťahovanie Buendíovcov a založenie Maconda

Praotec Buendíovcov, ktorý spáchal vraždu uniká pred duchom zavraždeného so ženou a viacerými rodinami cez džungľu, hľadajúc vhodné miesto na založenie dediny. Následne založia Macondo. Čoskoro sa tam objaví skupina cigáňov, medzi nimi Melqíades, ďalšia hlavná postava románu.

Zjavenie sa sudcu a priebeh občianskych vojen

Zjavenie sa sudcu spečatilo začlenenie Maconda do systému štátnej správy a moci, od ktorého jeho občanov mala chrániť práve odľahlá topografia. Teraz, keď sa Macondo stalo súčasťou republiky, jeho obyvateľov sa týka občianska vojna medzi konzervatívcami a liberálmi. Objavuje sa tu plukovník Aureliano Buendía, najdôležitejšia postava románu.

Banánová firma

Po občianskej vojne sa severoamerická banánová firma stane najdôležitejším zamestnávateľom v dedine. Jej zaobchádzanie so zamestnancami je nešetrné, kvôli čomu na stanici dôjde k masakru, pri ktorom príde o život mnoho zamestnancov.

Pomalý rozklad a celkový zánik dediny

V posledných kapitolách sa Macondo zmieta v hlbokej agónii. Všetko zaniká a pôvodnú plochu opäť zaberá prales, bez toho aby to niekomu vadilo alebo sa nad tým pozastavil. Príbeh kulminuje do mystického záveru, v ktorom Aureliano Babilonia, posledný žijúci potomok Josého Arcadia Buendíasa, rozlúšti spisy Melqíadesa, z ktorých vysvitne, že ide o kroniku a proroctvo dejín Maconda. Toto sa končí zánikom dediny, pri ktorom zahynie aj Aureliano Babilonia – práve v momente, keď sa o tom z Melqíadesovho proroctva dozvedá.

Možná interpretácia

Román obsahuje veľa vzťahov ku katolíckej viere a Biblii, napr. v obraze založenia miesta (Genéza) až do jeho zániku (Apokalypsa). Okrem toho je podľa názoru mnohých literárnych vedcov, román alegória na dejiny Latinskej Ameriky. Strausfeldová ich delí do štyroch období, ktoré priraďuje už uvedeným obdobiam v románe.
1) Objavenie, Obdobie dobytia, Obdobie kolonizácie (1492 – 1830)
2) Republika: Obdobie občianskych vojen (1830 – 1902)
3) Začiatok imperializmu: Banány, a pod. (1899 – 1930)
4) Aktualita – Neoimperializmus (1930 – )
Horská republika

Vznik

Krátko po Februárovej revolúcii bol v marci 1917 vytvorený "Zväz národov Severného Kaukazu", ktorý zvolil predsedníctvo svojho výkonného výboru. Predsedom výkonného výboru sa stal čečenský nacionalista a antikomunista Tapa Čermojev, ktorý bol zároveň vodcom národno-oslobodzovacieho hnutia severokaukazských národov. 5. augusta 1917 bola prijatá Ústava "Nizam", ktorú spísal Ímám Šámil už v roku 1847, a Horská republika tak začala existovať. Oficiálne vyhlásená bola až 11. mája 1918, keď sa poskladala vláda.
O vznik tohto štátu sa najviac zaslúžil už spomínaný Tapa Čermojev, ktorý sa stal premiérom tejto krajiny, ďalej Sajjíd Šámil, vnuk Imáma Šámila, Ali-Chadži Akuša, Hajdar Bamat a ďalší. Nezávislosť Horskej republiky uznalo Turecko, Nemecko, Gruzínská demokratická republika, Arménská demokratická republika, Azerbajdžanská demokratická republika a Kubánska ľudová republika.

Zánik

Horská republika bola počas Ruskej občianskej vojny niekoľkokrát napadnutá bielogvardejcami generála Denikina, ktorý jej nezávislosť neuznával a stále jej územie považoval za súčasť Ruska. Boje s bielymi skončili v januári 1920, keď bol Denikin porazený jednotkami 11. červenej armády. Obyvatelia Kaukazu spočiatku vítali červenoarmejcov ako mierotvorcov, ale tí taktiež neuznali ich nezávislosť. V júni 1920 bola Horská republika okupovaná Červenou armádou a pripojená k sovietskemu Rusku. Predstavitelia tejto krajiny potom boli nútení emigrovať (S. Šámil potom v roku 1924 v Nemecku spoluzaložil a viedol "Výbor pre nezávislosť Kaukazu"). V januári 1921 bola boľševikmi zriadená Horská autonómna sovietska socialistická republika ako súčasť RSFSR.